Uuri Ståhlhammar

Uuri Albert Ståhlhammar (29. toukokuuta 1935 Helsinki – 5. joulukuuta 1994 Riihimäki) oli suomalainen pesäpalloilija.

”Stolu” aloitti pesäpalloilun Napialan Pyrkivässä. Hän saavutti ensimmäisen SM-mitalinsa, nuorten hopean vuonna 1948 Tervakosken Padon joukkueessa ja pelasi ensimmäisen kerran SM-sarjassa Katajanokan Haukoissa 1957 ja 1958. Seuraavat kaksi kautta hän edusti Pallo-Tovereita, jonka riveissä hän voitti ainoan Suomen mestaruutensa vuonna 1959. 1960-luvulla hän edusti Puna-Mustia. 

Stolu osallistui kahdeksaan Itä–Länsi-otteluun ja seitsemään Liitto–Lehdistö-otteluun. Vuonna 1964 hän oli SM-sarjan lyöjäkuningas sekä Suomen vuoden pesäpalloilija vuosina 1959 ja 1964Kausi 1964 . Puna-Mustat. Viitattu 21.7.2015.. Hänen ulkokentän pelipaikkansa oli kakkospolttaja ja lukkariKausi 1965 . Puna-Mustat. Viitattu 21.7.2015.. Vielä vuonna 1972 hän pelasi SM-sarjassa Puna-Mustien lukkarina.

Ståhlhammar toimi myyntiedustajana eri yhtiöiden palveluksessa, pisimmän ajan Keskossa, Union Öljyssä ja Falken Companyn autokemikaalien parissa. Sairaseläkkeelle hän jäi vuonna 1982. Vuonna 1965 Ståhlhammar sai lievän sydänkohtauksen Imatralla käydyssä pelissä ja joutui loppukaudeksi sairaalahoitoon.

 Saavutukset 
 Pelaajana 
 1 SM-kulta: 1959
 1 SM-hopea: 1963
 8 Itä-Länsi-ottelua: 1957-1964
 Pesäpallon lyöjäkuningas: 1964
 Vuoden pesäpalloilija (2): 1959, 1964 http://www.pesis.fi/pesapalloliitto/historia/parhaat-pelaajat-kausittain/vuoden-pesapalloilijat/ 

Lähteet


Viitteet

Luokka:Suomalaiset pesäpalloilijat
Luokka:Vuonna 1935 syntyneet
Luokka:Vuonna 1994 kuolleet